
Schlage die Trommcl und fiirchte dich nicht 
und kiisse die Marketenderin, 
das ist die ganze Wissenschaft, 
das ist der Biichcr tiefster Sinn. 

Trom mie die Leutc aus dem Schlaf, 
trommle Reveille mit Jugendkraft, 
marschiere trommelnd immer voran, 
das ist die ganzc Wissenschaft. 

Heine. 

INDLEDNING. 



Dq Faa har Ret — og de Smaa har Ret, 
og Ret har de levende Sange. 
Hvi gøre de barnlige Sjæle 
med gamle Spøgelser bange? 

De barnlige Sjæle faar gaa deres Gang 
og træde de kendte Stier, 
men flask dem ikke bestandig op 
med Vedtægtens Melodier. 



II 



Det Livssunde lever sit eget Liv 
og spiller paa egne Brædder, 
og har sine egne Love — 



sin egen Gud og Skrædder. 



Og Skrædderen maaler og skærer og sy'r 
og er ej for Udfaldet bange. 
De Smaa har Ret, og de Faa har Ret 
saa faar vi nok fat i de Mange. 

NOTER TIL DANNEVANG. 



ANDE-DAM. 



1 Magsvejr søgte jeg engang 

ind til det gamle Dannevang — 
stemt var jeg' for en blid Idyl: 
men det var ikke Jeres Skyld I 

Den Andedam, I freder om, 

den har I gjort saa fersk, saa from, 
saa ganske kemisk ren for Salt — 
det var kun Jeres Ro, det gjaldt! 



I denne Ro, i denne Fred, 

hvor blev I, hver, saa from, saa fed, 
saa selvtilfreds, glat som en Aal — 
det, altsaa, var Idyllens Maall 

Men der er Stormvejr, der er Staal, 
og der er Vin i Flasken end, 
og der er Svaner, der er Mænd, 
som heller lod sig slaa ihjel 

end 

Andedaip, far\'el, far\^ell 

MIT LAND, MIT GAMLE LAND. 



J eg elsker Dig, mit gamle Land, 
jeg elsker Dig saa højt jeg kan — 

og paa den rette Maade: 
Alt, hvad min bedste Kunst formaar, 
jeg yder Dig af Hjærte — naar 

det tjener til dit Baade. 



Men evigt synge om dit Flag 



og evigt holde Fødselsdag 
og støde i Basunen: 

nej, dertil er min Kunst for god . 
o Fødeland, om Du forstod 
at finde selv Kapsunen. 



Og lægge den paa deres Mund, 
som hver en Tid og hver en Stund 

har i Trompeten truttet: 
Jeg elsker Dig, mit gamle Land, 
men holder som erfaren Mand 

til Raade lidt med Krudtet. 



Jeg elsker Dig, mit gamle Land, 
og elsker Dig saa højt jeg kan — 

og paa min egen Maade. 
Af alle mine Hjærtesaar 
■den bedste Kunst, som jeg formaar, 

skal tjene til dit Baade. 

Og hvis Du synes, at jeg slaar, 
og at jeg stundom Holmgang gaar 

nuvel, Du har mig givet, 
o Fødeland, min Sjæl saa varm, 
mit sunde Mod, min raske Arm, 

mit Vikingpræg for Livet! 

FRA GULDBRYLLUPSTIDEN. 



UNIFORM. 

(Jg vi vil ha'e os en Uniform, 
men ikke en guldbroderet, 
for Konge, Gud og Fædreland 



behørig ud-vatteret. 



Vor Konge han er en Hædersmand, 
behøver ej Bardernes Stempel: 
vort Fædreland — det staar endda 
uden Hr. Jacobsens Tempel. 

Fritænkeri — kun det er stygt, 

det grænser fast til Gemenhed, 
men bajerk 01 og Kristendom 
gaar op i en højere Enhed. 

Med bajersk 01 kurerer vi 

de ny og de gamle Vunder; 
I ved bajersk 01 vort gamle Land 

— men ikke en Br}^gger — gaar under. 

Aa Gud bevares, hvor er det godt 
at kunne ad Snobberne smile: 
og skal vi ha'e os en Uniform, 
saa vælger vi blandt de civile! 

DÉR ER MANDEN! 



J eg syntes, jeg saa' en lille Hund, 

som logred for Kødben med Halen; 
jeg syntes jeg saa* en Etatsraad, 
som holdt Lykønskningstalen. 

Jeg syntes jeg saa' et Folk og et Land, 
som laa for en Vogn paa Maven; 
paa Bukken troned en højrød Kusk, 
og inde i Vognen — sad Paven. 

Jeg blotted mit Hoved og bøj ed mit Ktuv 
og slukked devot Cigaren: 
den hellige Fader saa højt imod Nord . . 
nej Snak, i Vognen sad Czaren. 



r-.— 

BUM, BUM! 

'>jLivct for Czaren!« Spillemænd frem; 
saa trom nu og pib nu og tud kun .... 
Dannebrog er mod den russiske Øm 
en falmet Erindringens Klud kun. 

Fra \ewa og Moskwa og Irkutsk og Omsk 
for Fremtiden faar vi Parolen, 
og Ordrer pareres og Ordener faas 
til højeste Kurs paa Kjolen. 

Saa driver Hr. Sørensen Jøderne ud — 
vi bli'r til de gru'ligste Ildmænd. 
O, Danmark, du æventyrligste Land, 

som gaar paa de gru'ligste Vildmænd 1 

TORNEROSE. 



Porøvrigt: Held over Fredensborg 
og Fred over Kongehuset — 
og Fred for enhver Reporter, 

som har efter Nyheder snuset! 

Det »Nye«, han fandt, var det Gamle kun, 
at »Samtidens Øjne hviler 
paa Danmark« — hvor Uhrets \^iser 
ustandseligt fremad iler. 

Slotsuhrets Viser i Fredensborg 
ustandseligt fremad iler. 
Forøvrigt i Torneroses Borg 



Danmark og Danskerne hviler. 



-^ 

REQUIESCAT! 

(»Sov i Ro!«) 



i^ orfatningskampen — hvem taler derom ? 
Vi taler, snart sagt, om intet; 
ikke længer om Philipsens Dom 

og ikke om Flæsk, som er tintet. 

Lidt kun om Høsten — og lidt om Smør 
dets hensigtsmæssigste Æltning. 
Vi tier om Politik . . . hvem tør 

nævne det Ord: Sammensmæltning? 

Det har en kedsommelig Eftersmag, 
det minder om Flæsk, som er tintet. 
Thi fare hver Dannemand nu i Mag 
i Danmark tales om intet. 

TILSØS, 



DØDVANDE. 



rLr Morgnen alt gaaet — 
uden Daad, uden Daad? 

Ligger vi dér paa Strømmen 
som en afmastet Baad. 



Uden Aarer, uden Gafler — 
ej kan vi ro os frem ; 

kun fra Guldbr}'llupstafler 

Salut over Hus og Hjem. 



30 



Meldahl og Øllgaard leve 
Bormester og Raadl . 
Saa skriver vi Kaperbreve 



for vor egen Baad. 

REJSEPAS. 



V inden — den ler ad Rygter, 
som en Islænder ad en Byld; 
vi er ej et Par, som flygter 

for en Overtrædelses Skyld. 

/ har med de pæneste Klæder 
st}Tet jer Vandel ud — 
dagligt I overtræder 

ti eller elleve Bud! 

Papirerne? — alt i Orden; 
det Pas, som vi skrive lod, 
det aabner os hele Jorden 
som Asyl for vor Fod. 



Overalt kan vi finde 
den By, den Bygd eller Plads, 
hvor en hjærtevarm Mand eller Kvinde 
»viserer« vort Pas. 



Sligt Pas af Hjærteblod skrives 
og brændes ind i vor Sjæl; 
itu kan det ikke rives, 
ej trædes under Hæl. 



33 



Bølgen — den bærer paa Ryggen 
vor Højstols hellige Brædt: 
saa naa'r vi vel Friheds-Bryggen 
paa de evige Sanges Ret. 

KAPERBREV. 



iland — dér »holder man Middag«, 
man spiser sig frem, min Skat; 
Du lapper imens paa min Trøje, 
og jeg drejer paa mit Rat. 

Det knagende Rat skal jeg dreje, 
i Magsvejr eller Blæst, 
hen over de vaade Veje 

imod det forjættede Vest. 

Og bliver Forjættelsen ude — 
som tidt den for Sømænd blev 
jeg har dog min gode Skude, 
og vi har vort Kaperbrev. 



Man kan ogsaa krydse derhjemme 
som »kendt Mand« ombord; 
og er vore Farvande slemme, 

saa staar jeg selv ved mit Ror. 



Saa længe Plankerne hojjjer, 
vil vi sejle eller slaas, 
vore Venner til Gavn og Glæde, 
vore Fjender til Trods. 

Ikke faar de os taget — 
vi sejler dem for »fast« ; 
og ikke stryger vi Flaget : 



vi nagler det til vor Mast- 

CAVE CANEM! 

(»Hunden bider!«) 



Cjodtfolk — Ih se godmorgen ; 
jeg kender Jer hver især 
fra Hytten og til Borgen . . . 
kom mig blot ikke for nær! 

Jeg véd nok, de »store« Hunde 
har Ord for Godmodighed; 
men tag Jer iagt — det kunde 
hændes, at Hunden bed. 

Jeg kender Jer fra jeg var lille 
og med begyndende Ry 
mødte ved Fest og Gilde — 
jeg kender min Fødeby. 

Jeg kender Jert Liv fra Gaden, 

i Hjem og paa Café; 

jeg stopper ej op ved Facaden — 

jeg kender Jer »durk« skal I sel 

Min Bag — den kan I skamfere ; 
min Front — for den staar jeg Vagt; 
1 kan mig ej imponere: 

jeg bider . . . tag Jer iagt! 

MORAL. 



JyLoralen — den lod vi blive, 
til Landsmænds Glæde og Gavn, 
dér hvor den altid har Trivsel, 
i Kongens København. 

Dér hvor Lars Dinesen raader 
— og særligt paa Vesterbro, 
hvor fler' end én Hr. Matzen 

ta'er den med forholdsvis Ro. 

Hvor Skydebanen aldrig 
har set en Dydsdragon træt — 
hvor kun en Smaapige falder 
for »Ære og Ret«. 



Hvor Broderkærlighed aldrig 
slettes hos »Brødrene« ud, 
hvor Mandsmod findes i Maven, 



mens »Fuglen« staar for Skud. 



Hvor Snobberiet bruger 
Rimsmeddenes Laug til Tolk, 
naar »Baandet« (Dannebrog-) bindes 
mellem Fyrste og Folk. 



Hvor Pressens Riddere samles, 
for deres Slag at slaa. 

hvor »Ros og Magt« uddeles 
ved den duftende Rosen-Aa. 



Hvor Faderligheds-Princippet 
gi 'er Borgerne Smæk og Ble ; 
og Tivoli er Landets 
eneste Livs-Idé. 



Hvor Højre- og Venstremænd mødes 
paa Kærligheds gamle Sti — 
og Dyden (den rigtige) holder 
for Øjet og haster forbi. 



Ak, Dyden, den faar saa meget 

baade at høre og se ; 

men nu er Vesterbro rvddet 

af den sejrrige Frclscns-Armée. 

Her svulmer den rene Bølge, 
som vilde den sprænge sit Br}^st 
den hører Hr. Lars i Koret 
hæve sin hellige Røsti 

ACH, PALUDAN! 



»Ach, Paludan, ach Paludan, 
Du bist fiinvahr ein grosser Mann« — 
med Georg er det helt forbi, 
Du satte Prikken over i, 
kom ind som Nr. Et og blev 
den Mand, hvem Goos gav Lærebrev! 

Nu vil en Ungdom flokkes om 

din Stol . . . 

men Pladsen er jo tom ; 

af Georgs Menighed ej Spor 

i Hørersalens øde Kor. 

Han saa' og vandt, dengang han kom, 

Du fælder nu din egen Dom: 

Du kom og vandt — men ingen saa' 

Dig paa din øde Stol at staa. 
»Ach Paludan, ach Paludan, 
was hat man Dir fiiir Leid gethan!« 

SANGE UNDER PESTEN. 



INTROITUS. 



1 ys ! — i natlige Gyder, 
hvor Dagen knap finder Asyl, 
en underlig Rumlen lyder . . . 

ti dog. Hund, med dit Hyl! 
Jeg lægger min Haand bag Øre, 
jeg lytter . . . naa Gudskelov! 
det er kun mit Blod, jeg kan høre, 
det er kun .... 

det er mit Hjærte: 
jeg troed', mit Hjærte sov! 

Mit Hjærte har Rum for alle 

natlige Gader og Gyder, 

hvor Livets Stempelslag lyder — 

hvor Livet synes at kalde 

de sælsomste Stempelslag frem; 

hvor Dyden og Lasten har samme 

naturlovbundne Hjem, 

hvor . . . 

tys! jeg hører det rumle 
ja, jeg maa se — jeg maa frem I 



Derhenne — om Hjørnet — dér dukker 

en kæmpestor Skygge op — 

en kæmpehøj Mand, skøndt han bukker 

i Vinkel sin langlige Krop: 

han trækker en Kærre bag sig — 

og ser sig med Søgen omkring. 

som vilde han give ilag sig 
med .... 

— snak ! det er ingenting ! 



Fantasier, min Herre! 
hovedløs, blodløs Dunst — 
som stammer fra altfor megen 
Syslen med Digtekunst; — 
hvor kan den rumle, den Kærre? 
den svæver jo paa sine Hjul 
højt over Gydens Brosten . . . 



og Manden, som trækker den. Manden — 

aa, han er en Spøgefugl ! 



\ 

o, ve mig, ve mig! jeg hører 
ham banke paa Dør med Kno — 
og ve mig, jeg ser hvor han kører 
med Lig fra hvert Hus, hver Bol 



Og levende bUver Gaden — 
befolket med talløse Lyde 

som under en Borgerkrig. 
Tys! et rallende, rullende Skrig: 

Pesten er kommen til Staden 
han beg}mder i denne Gyde! 



-#- 



LYSTIG! 



Jrl vorfor jeg er født? jeg véd det ej: 

min Fa'r og Mo'r 

de delte Bord, 
de delte vel og noget andet; 
ej, ej! saa pipped den lille Dreng 
en Dag som en Fugl i sin Moders Seng 
— det kunde nu ej være andet. 

Hvorfor jeg skal dø? jeg véd det ej; 

min Fa'r og Mo'r 

blev lagt i Jord, 
de delte saa kønt med hinanden; 
Ej, ejl nu kommer den sorte Pest 
og spiller til Dans og byder til Fest 

— det nappes vi om med hinanden , 

VÆRTSHUS. 



X*inkel, Mjød og Mumme væk 
Slag i Værtshusbordet : 

Krofa'rs Tønde har en L;vk» 
Krofa'r frafaldt Ordet. 
Hvad? er han dod? 
Det var en Tort, 
seks Mænd i Kitler bar ham biMt 
alt hvad de orked bære. — 

Værtinde, kom og tag hans Plads, 
og tøm hans Krus og fyld vort Glas 
i disse Tider svære I 



Lvset oser — Tan'en krum — 
tavs er Værtshusstuen; 

er Madamen bleven stum 
— undskyld, hvor er »Fruen« ? 
Snak, er hun død? 
Lige der\'ed, 
ovenpaa ligger hun i Sved 
— Angsten har Tag i Kroppen 1 



Værtinde, tag min Lommeklud, 
tor Fr}'gten af din friske Hud, 
imens vi løsner Proppen I 

Finkel, Mjød og Mumme væk — 
Vin paa Værtshusbordet I 

Krofa'rs Skude fik en Læk, 
Kromo'r fører Ordet! 
Aa, hun er død, 
ramt af et Slag, 
snuppet af Angsten i et Tag 
— op har hun Aanden givet I 

Saa kom Du Krofa'rs Datter sød. 
Du frygter ej den lede Død, 
Du elsker mig — og Livet ! 



-#> 

ALLE SAA GAAR VI RABUNDUS. 



o potte Pesten? — hvem gør det; 

det gør kun en Daare. 
Slaas med Sygen — det er ret — 

til de bringer BaarenI 
Vore Vaaben — godt Humør, 
til vi faar den blaa Kulør; 
ikkun dm af Pesten dør, 
som for Pesten ræddes. 

En falder i Krig, 
En fældes af Sot, 

En frysQT ihjel paa en Landevej : 
idag er det mig, imorgen Dig — 
Alle saa gaar vi rabundus. 



Ejed Du de Vises Sten, 

dog tilsidst Du døde; 
selv med Jærnets Mars' i Ben, 

Benene blir bløde. 
Humpe om ved Krykkestok, 
Ryggen krum som Hjul paa Rok, 
af de Løjer fik Du nok, 
om det evigt varedl 

At falde i Krig, 
at fældes af Sot, 
det bliver vel Et, jeg fr}'gter det ej 
idag er det Dig og imorgen mig — 

Alle saa gaar vi rabundus. 

KYPER, SÆT MIG VINEN FREM 
PAA BORDET! 



J\.yper, sæt mig Vinen frem paa Bordet I 
Kunderne ? — naa, de er alle væk . . . 
sæt mig Flasken frem, men ikke den, som 
har en Lugt af Svovl og Smag af Blæk. 

Kyper, sæt mig \^inen frem paa Bordet, 
den fra attenhundredoghalvfjers, 
den, hvorom jeg gerne kunde gøre 
mer end attenhundred gode Vers. 

Mine Kunder? — ja hvor er de henne? 
mine Penge — de er svunden ind. 
Kunder — Penge : Pokker har dem taget ; 
men jeg har Kulør endnu om Kind. 



Endnu Livets Rose for mig blomstrer 
som den aander op i Sommerluft, 
endnu andagtsfuld dens Blad jeg kysser, 
endnu fr}'der mig dens skære Duft. 



Hvorfor jeg er frisk og end il i ve? — 
ja den Ting jeg nemt forklare kan: 
jeg har stundom drukket gode Vine 

— sjeldent eller aldrig drukket Vand. 



Denne By har haft de gode Tider, 

men den har ej brugt dem med Forstand ; 

den har lagret mangen ædel Drue, 

men den har forsømt sit Drikkevand. 



Denne Farsot, som nu hærger Staden 
og gør Godtfolk utr}^g vidt om Land, 
den er ikh Løn for gode Vine — 

den er Straffen for det slette Vand! 



'^ 

GERNE DRIKKER JEG KILDEVAND. 



VJTerne drikker jeg Kildevand — 
men helst til Vinen den røde; 

aldrig jeg drikker af Floden, hvori 
Rotter og Katte døde. 

Rotter og Katte, og Hunde med, 

svømmer omkring i Floden; 
Kyper, sæt mig min »Rømer« frem, 
som staar saa sikkert paa Foden. 

Støt jeg staar paa min egen Grund, 
og dér er Vindruen plantet; 

jeg har vel endnu til en Liter Raad — 
før jeg af Døden blir pantet. 

Og kommer Du, Pantejøde, dér 

— ligesaa haard som en Kristen — 
og vil Du flaa mig til Hud og Haar 
og lægge mig krum paa Risten : 

saa vil vi nappes en Kende derom — 

med Bægret i Haanden Du fanger, 
saasandt som mit Vaaben er bedre end dit, 



aldrig en farende Sanger! 



-^- 

JEG SAD OM AFTNEN ENE 



J eg sad om Aftenen ene i min Stue, 
jeg havde kun set Sorg den hele Dag, 
jeg følte mig saa træt, saa svag, 
jeg følte Strømmen ebbe i mit Sind; 
da banked det . . . 



«• 


jeg hvisked hæst: 

Kom ind! 

Jeg tro 'de, det var ham, den store Jæger, 
som støver Vildtet op i By og Land, 
ham, som kun Faa med Fasthed nævne kan, 
skøndt alle nævner ham — og tæller Fangsten 



Jeg lukked op ; — det var ej ham 



men Angsten. 



Da husked jeg, hvor Luther paa sit Wartburg 

begegnede vor gamle Arvefjende ; 

og hurtig greb paa Bordet jeg iblinde — 

og slynged ham i Synet . . . Blækket ? -^ nej 



i Farten kunde jeg mit Blæk ej finde — 

jeg greb det Glas, som stod — Bourgognens Drue 

og hæved det — og drak det ud — og se 
forsvundet var Phantomet af min Stue! 



Men udenfor jeg hørte Nogen le — 
mon det var ham? . . . 

aa Snak, jeg lo jo selv! 



-#- 

DØDEN OG APOTHEKEREN. 



Ly g Apothekeren lo bag sin Disk 
og gned sine snavsede Hænder: 

nej Mage til Pest og til Kundekreds 
jeg ej i min Levetid kender! 

Her kommer de stimevis stvitende ind, 
som gjaldt det Livet, de Taaber, 

forlanger Karbol til at vaske sig med, 
og koleradræbende Draaber. 

Og alt skal de faa — til højeste Pris ; 

hæng il det er hele Sagen. 
Døden han skyer et Apothek — 

den Ting er vel klar som Dagen! 

Men Døden greb ham og lo dertil: 
Du har jo, Taabe blandt Taaher, 

forglemt i din Travlhed at vaske Dig selv 
og ta'e dine egne Draaberl 



-^- 

FORÆLDRELØSE. 

J cg ser dem paa Gadehjørnet at staa, 

jeg ser dem, de fader- og moderløse Smaa, 

jeg ser dem — og holder for Øjet : 

én vakler og véd hverken ud eller ind, 

én staar dér som Støtte, med Taarer paa Kind 

— én leger saa sorgløs fornøjet ! 

Du barnlige Leg under pestsvangre Sky, 
Du sorgløse Sjæl i den mørknende By, 
Du Spurv i de hjemsøgte Gader: 
O, havde jeg Evne, som Hjærte jeg har, 
jeg tog Dig og hjem til min Hybel Dig bar, 
jeg blev Dig en Moder og Fader! 



-^ 

NEJ, SYNGE VIL JEG, MENS JEG KAN — 



^ej, synge vil jeg, mens jeg kan, 
før Dødens Klo mig griber: 
den raske Drossel er en Mand — 
Smaaspurven ængstlig piber. 

Der vælder Bølger fra mit Bryst 
af Had mod denne Røver, 
som Knivens Egg, med Voldsmands Lyst, 
mod Værgeløse prøver. 

Han er. som Staalet, kold og blaa, 
ej Følelser han ejer; 
jeg véd: kun én Ting kan ham slaa 
med Undren, mens han mejer. 

Det er at høre Sangen stærk 

til Livets Pris og' Hæder . . . 

saa standser et Sekund hans Værk, 



hvor Smaa og Store græder. 

GRAVER, KOM OP! 



IjLcj, Graver, Graver kom herop, 
lad Skovl og Hakke ligge; 
slaa Snapsen i din stærke Krop, 
vi vil paa Døden drikkel 

Du lærer mig dit drøje Mod, 
jeg synger Dig min Vise; 
om den er daarlig eller god: 
dit Livsmod vil den prise. 



De mejes af — de hugges ned 
de ligger dér i Rader; 
Du graver i dit Ansigts Sved 
de lange, lige Gader. 



Du synger til dit triste Yivrk 
og tjener derved Føden; 
Du er — ja næstendels saa stærk, 
som selve Kæmpen, Døden! 



-#- 

I SKIPPERKNEJPEN, 



VJodaften i Stuen — i Skippernes Biias — 
og Tak for den tilbudte Pibe; 
sig mig, hvor styrer vel Heinrich sin Kaas, 
er han ude med Selskabets Skibe? 



« 



Heinrich, som kaldte Alverden pr. »Du 
og havde saa blussende Kinder — 
jeg liaabcr, blandt Selskabets Skibe endnu 
sin Grog og sin Gage han finder? 

Han var jo vel nok havareret en Del, 
han havde saa ofte strandet 

med Selskabets Skuder — men gjaldt dog for liel 
og sejled hel støt gennem X'andet! — 



»Aa, »Selskabet« — det er vel bankerot, 
eller holder knap Tørnen til Vaaren; 
og Heinrich — han kommer aldrig flot, 
han ligger paa Kirkegaarden ! "• 



»Han havde dog drukket før Jul sig ihjel, 
nu blir han salig forinden; 
men vi vil drikke paa Selskabets Vel 
og haabe, det kommer til Vinden I' 



»Forresten skal Fanden flytte den Pest, 
den slaar »mot de Fensterscheiben « 

og trækker herind som en ond Sydvest 
og rydder tilsidst os Knejpen!« 



Godnat i Stuen — i Skippernes Baas — 
og Tak for Grog og for Pibe; 
jeg styrer omkring i Kvarteret min Kaas 
blandt havarerede Skibel 



~^- 

HOS KYLLINGEMOR. 



Jrlej, Kyllingemo'r, hej Kyllingcmo'r — 

Dagen er gaaet tilende; 
i Gyden, hvor alle de Kyllinger bor, 

knap Løgten har Mod til at brænde. 

Men Maanen lyser for Store og Smaa, 

i Hovedgade og Gyder. 
Ingen ses nu i Døren at staa — 

ingen tilfals sig byder. 

Madam! kom her og fortæl mig en Ting 
hvor er de Smaapiger henne? 

snuser Jack Ripper vel her omkring, 
nu da Dagen tog Ende? — 



Aa Jack the Ripper, ham kender vi ej 

i disse Gyder og Gange, 
men der er en »Gæst«, som tager paa Vej 

og gør mine Smaapiger bange 1 — 

Saa drik — drik Vin — drik alt, hvad 1 har, 
tøm Snapsene store og lange; 

thi naar Asiaten paaveje ta'er, 

kan Pigerne nok blive bange ! 



De stakkels Piger, de har det ej godt, 
maa søge i Smudset sig Føde. 

En af »os andre« betænke blot: 
hvis det var her, vi døde! 

Hos Kyllingemo'r, hos Kyllingemo'r, 
hvor Dagen er gaaet tilende, 

i Gyden, hvor alle de Kyllinger bor, 

knap Løgten har Mod til at brænde. 



o^ 

DEN BLEGE FRYGT. 



V i læste alt i Skolen — hvor husker jeg det nøje — 
om Fr}^gten, om »den blege«, som greb de græske Mænd 
og navnlig ham, Odysseus, der voved dog sin Trøje 
og brugte snildt sit Hoved og Sværdet ved sin Lænd. 

Homer var sand og sober i det som meget andet, 
men Ingemann, vor blege, romantiske Poet, 
hos ham var Riddersmanden saa ren som Nordsøsandet : 
hvem liar vel Spor af Angest hos Ridder Hessel sét? 

Da tænkte jeg: vi Danske er dog et Folk af Helte, 
her r}^ster ingen Væbner, her skælver ingen Drost, 
udadlelig og fr}^gtløst de drager Sværd fra Bælte 
og klemmer løs paa Fjenden i Hede som i Frost. 



Saa kom jeg selv i Ilden: men ikke peb dér Kugler 
og ingen Krudtrøg hvir\'led fra nogen kruppsk Kanon ; 
én mægtig Fjende stod dér med tomme Øjenhuler 
— og intet Muk han mæled, og han gav ej Pardon ! 



De vred sig for hans Fødder, de flygted for hans Slire, 
der hjalp ej Moltkes Krigskunst, ej Viden eller Kløgt, 
de stønned og de tr)'gled, ja krøb paa alle Fire — 
da lærte jeg at kende Odysseus' »blege« Frygt. 



Dog skød jeg op i Livet mit tapre danske Hjærtc 
og fægted, som jeg kunde, mod Fjendens Argelist ; 

ak, Mandsmod ! — jeg bekender med Ruelse og Smærte, 
den blege, græske Fjende — den greb mig dog tilsidst. 



Da følte jeg — o sælsomt — at der er større Fare 
derhjemme, hvor man lever saa tryg for sin Person, 
end her, hvor Fjenden kuer den hovedløse Skare, 
hvor han er snart almægtig, som nødigt gi'r Pardon. 



Jeg følte, vi er kommen saa dybt i Hængesækken, 
at Tanken er i Vanry, hvor den er fri og fin, 
at Lureren har Øjet parat ved Genbo-Sprækken, 
at Stolthed er til Løjer, Personlighed til Grin. 



Jeg følte, vi har tilsat vort Præg af det i Landet, 
der engang løfted Folket som frit og stærkt og nyt; 
jeg saa' i »Borg og Hytte«, hvor Kortene blev blandet, 
jeg ser, hvor der blir spillet, jeg véd, hvor der blir snydt. 

Naar Hjærtet blir forbenet, og Sjælen blir forfladet, 
naar alle Idealer blir fejet grundigt ud — 
saa staar man dér i Naadens det fulde Sollys badet, 
tro mod sin Embedsstilling, mod Konge, Land og Gud I 



O sløje Tid derhjemme, hvor jeg ser Godtfolk løbe 
til dem, der ejer Magten og nytter den med Kløgt: 
og om jeg end med Døden min Frihed her skal købe — 
jeg kender hist for Noget den større »blege Fr}^gt«. 



-«#- 

DESINFECTION. 



1 dette mit fattige Kammer, 
kun med et Bord og en Stol, 
uden et Billed paa Væggen 
og uden en Bogreol; 



i denne min ydmyge Stue, 
hojt under Tandlægens Tag, 
jeg synger stolt mine Sange 



og haaber, det gryr ad Dag. 

Jeg længes, og haaber, og venter: 




der gr}T vel i Hjemmet en Dag, 




hvor Frihed og Frisind kan hejse 




paa Stangen det vajende Flag. 




Jeg véd, var jeg bleven derhjemme. 




og havde paa Maatten mig holdt. 




og ikke spillet med Godtfolks 




Gudebilleder Boldt; 




men siddet pænt paa Kaféen, 




og vasket Folk deres Bag, 




og lét ad en sjofel Historie, 




og kørt med Pegasen imag; 




og stillet med Lyren til Taffels, 




og digtet de kønneste Vers, 



87 



og ikke kommet Theater, 

Moral og Presse paatvers 



Ja saa var jeg blevet til »noget« 
(under behørig Kontrol) 
Professor — kan hændes Etatsraad — 
bag Sammensmæltningens Skjold. 



Nuvel! jeg har valgt at fortrække 
og føler mig stemt som til Fest, 
og lader min Guldlyre klinge 



selv under Krig og Pest. 



Og skulde — hvad Gud forbyde — 
den slemme Syge ta'e fat 
derhjemme, hvor Øllgaard og Meldahl 
staar ved det stvrende Rat; 

saa byder jeg her paa Forhaand 
— og yder for min Person — 
en Haandfuld frejdige Viser 

til Hjælp ved Desinfection ; 



og føjer dertil et Husraad, 
mens Sygen endnu er i Vorden : 
vask jeres Hænder ret hyppigt, 

og hold jeres Maver i Orden ! 



-^.- 

VI STOD I DET LILLE KATHOLSKE KAPEL 



Vi stod i det lille katholske Kapel 
— jeg husker den Aften saa nøje — 
og sortklædte Kvinder paa Skamler vi saa' 
Knæ for en Verdensmagt bøje. 

Ad brogede Ruder det døende Skær 
af Dagen brødes med Kærten 
paa Alterets Bord, hvor Madonna græd 
tv'st under Verdenssmærten. 

Ja denne Madonna stirred jeg paa 
dér bag Alterets Kærte: 
jeg syntes, at Døden var ingenting 
tæt mod en Kvindes Hjæite. 

Og havde jeg Synd mod min Vilje gjort 
jeg syntes, før Styrken forlod mig, 
hun vilde for mig i Forbøn gaa 

hos dem, der ikke forstod mig! 

Saa vandred vi ud af det lille Kapel 
— jeg husker det, o saa nøje — 
vi læste en Fred fra en stille Bøn 
dybt i hinandens Øje. 



^^ 

DER GIK ET PAR ELSKENDE 



JL)cr gik et Par Elskende paa Vejen og sang, 
mellem tætte Gærder befriende det klang; 



ingen Udsigt aaben — 
Landet kaldt i Vaaben — 
Pesten fo'r med Svøben om: 
o den Sang, den glade Sang, 

befriende den kom 1 



Der legcd en Børneflok i Hulvejens Spor, 
mellem mørke Skrænter lød Børnestemmers Kor; 

hver en Udsigt lukket — 
Ild paa Arnen slukket — 
Hytten rummed kun én Gæst: 
død laa Fa'r og syg laa Mo'r, 

i Hytten var der Pest. 

Der gik et Par Elskende paa Vejen og sang, 
mellem mørke Skrænter lød Børnelatters Klang, 
altid Udsigt aaben — 



strakt de blanke Vaaben — 
Spirer bag ved Dødens Hæl: 
O den Sang, den glade Sang, 

hvor lød den i min Sjæl I 



— ^- 

DE LEVER OP IGEN. 



JL)e lever op igen. Jeg hørte nyligt, 
hvor forhen var saa dødsens stille, 
en øvet Haand Tannhiiuser-Ouverturen 
for aabent Vindu spille. 

Blod, Lidenskab og Raseri, 

Smærter, som Kunsten dem fortolker, 

paany den næsten lammede Natur 

med friske Væsners Liv befolker. 



9 + 



Saa kom da, Kunst, igen og gør din Gerning; 
jeg er jo Kunstner selv, jeg rører Strengen 
og stiller Tavlebordet op og kaster 
om Mesterskabet højest Tærning! 



-^ 

»DIE LIEBE, NUR DIE LIEB' IST LEBEN« 



O c, Maanen staar saa gul og rund 
og spejler sig i Flodens Grund, 
langt borte gøer en Lænkehund, 
nu kommer Mødets gode Stund 

»nach langer Tage Noth und Streben.« 
Forglemmende den Dag, som gik, 
jeg lytter til en fin Musik, 
der bølger over Flodens Grund, 
hvor Maanen smiler gul og rund: 



Die Liebe, nur die Lieb' ist Leben. 

Jeg ejer kun mit lyse Mod, 

min Arbejdskraft, mit sunde Blod; 
jeg tror, nej véd, Du er mig god, 
jeg ejer Dig mit Rigsklcnod 

»als Lohn fiiir saurer Tage Streben.« 
Lad Døden rive Rækker bort, 
den røver ej, hvad der er vort ; 
lad Sygen slaa i Støv os ned, 
den fælder ej vor Kærlighed: 

»Die Liebe, nur die Lieb' ist Leben!« 



--^ 

SEPTEMBERDAGENS PIGE. 



Prisk er din Kind, 
din Holdning rank, 
elastisk hvert et Skridt, Du gaar; 
din Hud er blank, 
lyst er dit Sind, 
og lyse dine g}'ldne Haar; 
Du staar dér i en blommet Kjol, 
saa smuk, det la'er sig sige, 
som kom Du fra den kære Sol, 
ja lukt fra Himmerige: 

Septcmberluft, Septembersol, 
Septemberdagens Pige! 



l 

En Engel? — nej, 

aa Gudskelov : 
et Væsen uden Livsbegær 

og Livsbehov, 

det er Du ej — 
men Du er næsten cnglekærl 
Jeg ser Dig dér i blommet Kjol, 
og jeg kan bare sige: 
Du er mig som den kære Sol 
fra selve Himmerige — 

Septemberluft, Septembersol, 

Septemberdagens Pige 1 



-#— 

SPASERETUR. 



Uen Morgendugg, den flygted bly 
for Solens varme Straaler — 
en opskræmt Alf, som ikke ret 
Galanterier taaler; 
min Nat svandt hen med Mose-Drøm, 
tørskoet kan min Skat nu gaa 
igennem Engens Græs og Straa: 
Du smudser ej din Kjoles Søm, 

ej Sko'ningen, ej Sko'ningen 
og ikke Skoens Saaler. 

Nej se dog hvilken Herlighed ! — 
jeg ser ej efter Foden . . . 
mit Udraab gjaldt saa smukt et Syn 
som sjeldent her paa Kloden: 

en Himmel, som Neapels Bugt 

knap spejler bedre i sit Skød, 

ultramarin og persiskrød 

og guldgul som Orangens Frugt, 
den luende, den luende, 
der just er bleven moden. 



Men hvortil Farveskala, som 
dog intet Billed giver? 
stik, Maler, kun Pallettcn ind, 
mens Digteren beskriver: 

og Du, Poet, bliv ej for hed. 

kast heller Burrer paa din Skat, 
og navnlig én paa hendes Hat, 
saa vender hun sig gru 'lig vred — 
og stikkende og stikkende 
i Billedet Du bliver! 



Det er, som Alt var nyt og friskt 
igen fra Edens Have, 
som Mennesket var Fugl og ej 
en stakkels Muldjords Slave; 
betragt kun denne Bondeklods, 
som graver rapt Kartofler op 
og rusker lystigt deres Top, 
og ser til os og ler til os, 

mens seende og leende 
vi nikker til den brave I 

Vor Latter — den har ingen Grund, 
og det er netop Sagen; 
hver af os er saa let og glad 
just som Septemberdagen; 
at Sommerheden avled Død, 
at Sot gik over Landet hen, 
deraf er ikke Spor igen 
i denne Morgen blid og sød, 

hvoraf vi er, hvoraf vi er 
saa jublende betagen. 



Og se, her har vi Hytterne, 
hvor Sygen har huseret — 
nu straaler de i Solens Glød 
som nyligt ferniseret ; 

de grønne Skodder vidt paa Gab : 

en Kattekilling sidder dér 
og misser imod Solens Skær 
og slikker sig sin Rosenflab 

og hopper ned og piler af 
med Halen ret ivejret! 



Og Grisene — med Tr}^ner paa 
os Halen snoet i Krøller - 



de roder ret gemytligt om 
som smaa forsorne Bøller; 

»Disinfectioncn« er forbi, 

og Angsten med, og alt det Kævl 

i Bladene, og alt det Vrævl 

om Pas og Sundhedspoliti, 

hvoraf vi fik, hvoraf vi fik 
ret lovlig mange Skyller. 



Se Børnene — de er klædt paa, 
men vasket er de ikke, 
de maaber — ja men ej som før 
med sælsomt sløve Blikke ; 
de maaber — og de vender dem 
og fniser lidt, og ser igen 
højt skrigende til Siden hen, 
hvor Hundehvalpen vralter frem 

og lopper sig og hopper op 
og vil saa gerne slikke. 



Og dér er Landsbykroen, hvor 

jeg tidt en Dram har drukket, 
mens »Fa 'er« har kløet i Nakken sig, 
og »Mo'er« saa dybt har sukket; 

»det var for dem saa svær en Tid, 

og Dansesalen — den stod tom, 
og Sygen — ja om ej den kom, 
saa spøged den dog hid og did, 

og Kro og Keglebane var 

saa godt som stængt og lukket; 



Nu staar Gendarmen her og ta'er 
sig støt en Snaps til Øllet, 
han har slugt Støv paa Landevej, 
nu faar han Halsen skyllet ; 
saa rider han — og fjærnt vi ser, 
hvor Lyngen rødner Bakkens Kam, 
hans brede Ryg, hans Holdning stram, 
og saa hans hvide Bandoler, 

og Sablen — aa ja Sablen blank 
i Solen som forsølvet. 

\^idt strækker sig det Bakkedrag 
med Skov af Birk og Naale, 
hvor Lyngen Sammenligning fast 
med Blichers kunde taale; 

og Luften er saa tynd og ren, 

og gennem Luften let og lind 

henbølger Hdderkoppens Spind 

og fanges af en fremstrakt Gren 

og hænger dér som spiddet paa 
Solgudens spidse Straale. 



Og Fuglen slaar med Vingen Knips 
og kløver Æthrens Bølge, 
som kunde heller ej en Fugl 
sin Morgenglæde dølge ; 

og Windløb blinker liist og her, 

og Kirketaame, ganske smaa, 

som Milepæle synes staa 

for Folk, som før fandt \^ejcn svær, 

men nu tilsidst vil frem, vil ud, 
Naturens Vink at følge. 



Vidunderlige Friheds Væld, 
som blir af Alle krævet, 
af Smaa og Stor, som Bægret har 
til Læben tørstig hævet 1 
O jeg er Elsker, jeg er ung: 
jeg elsker Dig, du Kildespring, 
som overrisler hver en Ting, 
om den er smudsig, mørk og tung, 

med Haabets, Haabets Profeti: 
Forbandelsen er hævet 1 

VALKYRIE-RIDT. 



JL/er vælder atter Vaarluft hid 
fra Vestens fjærne Banker: 
de stolte Skyer taarner sig 

som kæmpevoksne Tanker; 
og mod den g}'ldne Kongeborg, 
højt over Jordens Nød og Sorg, 
med Spydet ved sin Side, 
med vidtopspilet Næsebor, 
den hvide Barm saa fuld, saa stor 

jeg ser Valkyrien ride.. 

Aa rid og rejs ad Valhal til 

med dine runde Skanker, 

og sving dit Spyd og hug din Hæl 

i Hestens drøje Flanker! 
din fjærne, gyldne Kongeborg, 
højt over Jordens Nød og Sorg, 
den er ej, skal Du vide, 
det Maal, som jeg kan ønske mig, 
og min Valkyrie er Du ej, 

hvor raskt Du saa kan ride! 



Der vælder atter Vaarluft hid 
igennem mine Tanker, 
jeg sluger Havets Brise ind 

fra Vestens fjærne Banker; 
og ved min Side svaj og rank, 

med Øjestenen skælmsk og blank, 
en Holdning uden Lige, 
med stolt opspilet Næsebor, 
den høje Bami bag Kjolens Flor — 
gaar hun, min kække Pige. 



Hvordan — vi gaar tilfods, vi to? 

nej vi skal op at ride; 

hej. Staldknægt, før min Ganger frem 

med Bøjlen ved sin Side! 
og saa, min Glut, kom her — tag fat - 
i Sadlen op, med Fjer i Hat 
og Sløret ud for Vinden — 
til Peer Adieu, til Povl Godnat, 
nu sprænger vi afsted, min Skat, 

med Livets Blus paa Kinden 1 

Du fører flinkt din Ridepisk, 

jeg fører flinkt min Slire, 

vi hugger ind — og alt imens 

jeg spiller paa min Lire; 
min Stræng har Klang som Buesnor, 
med højt opspilet Næsebor 
Du sluger Tonens Brise — 
hop, hej, hollal afvejen dér, 
vi kommer som et Herrens Vejr 

Valkyrien — og min Vise! 

SMAA ELSKOVSVISER, 



JEG HAR I SLOTTE HUSET — 



J eg har i Slotte huset, 

jeg har i Villa boet — 

og Folk har til mig snuset, 

og Børn har paa mig gloet: 
— Respekt de havde for min pæne Bolig ; 
nu sidder jeg ganske rolig — 
og fattig, som da jeg var ung; 
Trappen op til min fjerde Sal 
den falder mig slet ikke tung; 

alene jeg sidder og slider 

ganske som før ... . 
nej er det Dig, Theresina, som banker paa min Dør r 

JEG HØRER DE HØJE PALMER — 

J eg hører de høje Palmer 
suse med svag Musik« .... 

forbi min Dør, forbi min Dør 

med ilsomme Trin hun gik; 
»jeg hører de høje Palmer« . . . . 

Citatet galt, Citatet galt; 
O Theresina, hvor har Du 

min Kærlighed slet betalt 1 

DOG. DET ER GODT, SAADAN DET GIK 

jjog, det er godt, saadan det gik: 
Du var — ja Du var én Musik — 
Du henrev mig, begejstred mig, 
og Du var kæk, og jeg blev kaad, 
det fødte Smil, det fostred Graad 

— o Gud, hvor jeg har elsket Dig 

og hvor vi to var ungel 
Og læget blev mit syge Sind 
og lappet blev min Lunge: 
jeg bærer Frihed i mit Sind — 

Du bar den paa din Tunge! 



-<>- 

ALLE KLOKKER BRINGER FJÆRNT — 



Alle Klokker bringer fjæmt 

Bud fra gamle Dage; 
alle Blomster vender sig 

og ser med Suk tilbage; 
Hjærtegræsset skælver svagt 

under Aftnens Brise; . . 
stille, Hjærtel skælv ej Du 

som denne lille Vise. 

MINE BØRN ER MINE SANGE 



JVline Børn er mine Sange — 
ak, jeg havde andre Smaa; 
de blev puttet i en Skole, 

kan ej deres Fa'r forstaa; 
man vil proppe dem med Sprog — 
en og anden Sæbesyder 
koger Hjæmen under Laag'. ... 
til en Dag de højt udbr}der: 

Hjærtet — hvor er Hjærtets Ret — i 

i 

kom nu, FaV, og lær os det! 

HUN KOM 
FRA DET FATTIGE ARBEJDERHJEM. 



JrdLun kom fra det fattige Arbejderhjem — 

stolt og glad 

og frisk og klog 
hun var i sig selv et »levende« Sprog, 
og hun tændte, hvor hun gik frem. 
Af Fattigmands Ild i sin hvide Barm 
hun gjorde mig rig — hun væbned min Arm, 
trykked mig Staalct i Haanden og lo: 
Plads for vort Arbejde — Plads for os to 1 

ALLE KILDER AABNER SIG. 



Alle Kilder aabner sig, 

alle Bække mumler, 
over Sten og over Stok 
Rislevældet tumler — 

tumler bort til Skoven, hvor 

slank og svaj en Pige staar: 
Er Du Alfen? spørger jeg; 

Svaret er en Latter: 

Fa'r min var en Arbejdsmand, 

Alfen er hans Datter 1 

ALVORSMAND. 



1 un^ havde Alvoren Tag i mit Sind, 
jeg tylled den suttungske Br}'g, 
som Akademierne søber den ind — 
og jeg tænkte saa smaat paa Par}^k; 

paa Nippet jeg var, med Nøgle paa Bag, 
at møde ved bal pare: 

saa mødte jeg Skælmeriet en Dag — 
det var Dig .... 

og nu kan jeg lé. 

# 

VOR KÆRLIGHED ER REN OG COD. 



\ or Kæriighed er ren 02;: npa. 

som Folkets q;^ ;iirakr IMchl: 
vor Atiei er q købr cnj^axiiG^ 
— da Kongerne blrr .vagfe: — 
med Piskesmæld <jg Kumrfttkiimr 
tor hundred \2r 1^h:l^£^ 

Vor AdeL den '::r t^/ j^ ifnL 

vort ScimtnE: iirriin^f if J iikiis. LicL 
din Fliden Arm. mm J-uUtm h^'-ji 

dit -ikj^iitir ^^ ^ \r: iL2r:ixjnjt:c — 
lid ^j'.rrniinir ^s^l rit- 



OG DETTE FOLK, SOM GAV MIG DIG. 

kJ g dette Folk, som gav mig Dig, 

det gav mig en Obligation, 

hvonxd jeg skyldig hæfter; 
mod Korset gramser Præsteskab — 
mod Stjærnerne Soldaterstab — 
for Embed*, Rang og Ros og Løn 
slaas hver en »Menneskenes Søn«, 
hver Mo'ers Sjæl for sin Person, 

af alle Livsens Kræfter. 
Men dette Folk, som gav mig Dig, 

det slaas jeg for, det elsker jegl 

GLADE VISER - GADEVISER. 



TABULA RASA 

(»Rent Bord O. 



J eg havde Isest — soa mange Bind, 
nu har jeg glemt dem alle: 
jeg gav dem til den kaade \'ind 
og Manden med sin Skralde. 
Forbi, forbi, 
Theologi, 
Jurisprudens, Filosofi, 
men navnlig denne Statistik, 
som véd det hele paa en Prik, 

og tager fejl hvert Øjeblik 
— jeg staar: tabula rasal 

Hejsa, hejsa, dans afsted 

alle disse Lister: 

om og hvad det koster, naar 

man sin Frihed mister I 



Jeg har en Snes Principper haft, 
nu er jeg kvit dem alle; 
nu kan jeg perse Druens Saft 
og glemme Bærmens Galde. 
Forbi, forbi 
det Maskepi ; 
nu er jeg frank, nu er jeg fri; 
nu er jeg stemt for Maadehold, 
for Hjærtct varmt men Panden kold, 

og Panden har ej nogen Fold 

— jeg staar : tabula rasa 1 

Hejsa, hejsa, dans afsted; 
Frøken gaa i Kloster 1 
Ikke Dtiy men jeg det véd, 
hvad en Jor'mo'r koster 1 

PRÆSTER. 



JL/e Præster tror, de har forpagtet Jorden 

— tro, hvad I vil : 

men end én Gang vil Hedenskab i Norden 
faa Solospil. 

Hos Grundtvig laa det tæt ved Overfladen 

— gør, hvad I kan : 

I driver ikke Freia bort af Staden 
i Danmarks Land. 

GAMLE GUDER. 



i fik perset Kraften ud 
af de gamle Guder — 

men de vaagner op igen 
klædt i Dyrehuder. 

Højlys Dag — den undgaar de 

fr}'gter Politiet: 
men om Natten er de for 

alskens Frygt befriet. 

Som en diable boiteux 

gaar de om paa Gaden, 

løfter Taget af hvert Hus — 
ler ad Hovedstaden. 



Sædelighedspoliti , 

Dommer, Præst oi^ Læ^jer; 
se dog at faa Helge liængt — 

ham hos Ohlenschlæoer ! 



Har I ham, og Holberg med, 
faaet sat i Blokken, 

samt en Aarestrup lever't 
ud til Gabestokken ; 



har I Brandes' Bøger brændt, 
samt en lille \'ise 

af Svend Trøst — saa kan vi os 
lykkelige prise 1 



Ingen vil da spørge mer: 

Vægter, hvad er Klokken? 

Hele Landet er jo sat 
fast i Gabestokken ! 



I fik perset Kraften ud 
af de gamle Guder - 

men de vaagner op igen 
klædt i Dyrehuder. 



Og ved højlys Dag — o ve 1 
færdes de paa Gaden; 

man kan høre dem at le 
over hele Staden. 

SYNDEBUK OG OFFERLAM. 

(Parabel for den moderne Ungdom). 



Altid skal en Syndebuk 
ud i Ørknen drives — 
altid skal med Sten og Stok 
efter »Bæstet« hives; 

hvad der gaar »fordækt« isvang 

i det kære Dannevang, 

aa ja, spørg derom engang — 
men spørg paa rette Steder. 

Syndebuk og Offerlam 

græssed først paa Engen 
enigt i det fælles Græs 
og sov i Fællessengen ; 
men saa kom en Hyrde god, 
sa'e til Lammet: Barn gør Bod, 
Du, som dette Bæst tillod 
at sove ved din Sidel 



Denne Buk — forstaar Du, Barn, 

bør Du lære kende; 

Lasten i hans uldne Krop 

den er uden Ende; 
aldrig har han Prækner hørt 
— ikkun dem, som Du har ført, 
naar han stundom overkørt 

kom hjem til Fællessengen! 



I 

Ganske vist, der var ej Grund 

til at la'e ham slippe 

for en Præken — skøndt sin Uld 

villigt han lod klippe ; 
i vort kære Dannevang 
krænger man ej Loven vrang: 
naar man er en Buk engang, 

saa maa man af med Pelsen! 



Du har taalt ham længe nok, 

sét paa hans Fadaiser, 

sét ham med smaa andre Lam 

danse Polonnaiser; 
nu skal Du til Side gaa, 
at vi Magt med ham kan faa; 
han skal ribbes først til Straa 

og saa paa Porten jages ! — 

Dydens Lam til Siden saa' 

under Graad og Sukken — 
saa tog Markens Hyrder fat, 
og de uddrev Bukken; 

paa lians Ryg et Kors de skrev, 

og med Stok og Sten de hev — 

Dydens Lam tilbage blev 

hos Markens fromme Hyrder. 



Offerlammet, hun var vred, 

paa sin Buk hun skændte — 
til hun saa' sig om blandt Slægt, 
W'nner og Bekendte: 
rundt omkring hos Povl og Peer, 
Hans og Lars og mange fler, 
ak, langt værre Ting hun ser, 
end Svndebukkcn øved. 

Skaberi og Hykleri, 

Udyd uden Ende, 

hos sit kære Hyrdefolk 

lærte hun at kende; 
hvad hos Bukken kaldtes »frækt« 
hvad ham klædte dog saa kækt — 
fandtes dobbelt og fordækt 

hos dem i Faarepelsen. 



Offer-Lam oplod sin Mund 
— man bød hende tie ; 
og hun aad med Suk sit Græs 
og tænkte: jeg vil bie I 
Og hun tænkte: selv hvor flot 
han har levet — kom han blot — 
aa, han skulde faa det godt ! . . . . 
men det var tænkt forsildc. 

LINEDANSER. 



Jeg har iljort saa mange Krumspring 
— har da / slet ingen gjort: 
Hvert Parti — jeg har det provet. 
Vejet, fundet det for let. 
Hc'sa. h^^pl Sahomonoler 

er nr.r. Ku::>: oi: er min Ret. 

bare man dog kunde springe 
som den Ka'l paa Linen dér ! — 
Nu velan, saa prøv da Linen, 
den staar aaben for enhver! 



I kan putte mig i Fængsel, 
slutte mig i Gældsarrest — 
Hospitalet — Kirkegaarden — 
intet fælder mit Humør. 
Jeg kan dø, men mens jeg lever 
er jeg fri, og fri jeg dør I 

o MORTEN, MORTEN LUTHER I 

U Morten, Morten Luther, 

som løb fra Klostrets Kutter 
og tog en Nonne i din Seng 
og fik med hende Tøs og Dreng 
— men ikke mange Penge ; 

det Kloster havde spæget Dig, 

men sidenhen Du kvæged Dig: 
i Sengen med din NonneHl, 
i Kirken med din Hus-Postil, 

ved Bordet med din Grydelil 

— og drak en Flaske Vin dertil 
og sang til Luthens Strænge: 

»Wer nicht liebt Wein, Weib und Gesang, 
der bleibt ein Narr sein Leben lang!« 



O Morten, Morten Luther, 

med Dig din Lære slutter! 



Din Efterfølger gaar iseng 



med Fruen, hellig, hvas og streng 

— og helst med Faiens Penge; 



og Kirken den har avet ham 
og Ris til Bagen lavet ham : 



i Sengen har han liden Fryd, 
ved Bordet præker han om Dyd 

og blir »Missionens« Kirkepryd 

— men ligegodt vi slaar til L3^d 
paa Luthers gamle Strænge: 

»Wer nicht liebt Wein, Weib und Gesang, 
der bleibt ein Narr sein Leben lang I « 



Ja, Morten, Morten Luther, 

der findes endnu Kutter — 

der findes ogsaa Tøs og Dreng, 

som gerne delte Bord og Seng 

— men mangler dertil Penge ; 

de Kuttemænd vil spæge dem 

i Stedet for at kvæge dem; 

OU med den svære Hus-Postil 



de nægter Dreng og Pigelil 

at varme sig ved Amors Ild, 

— saa svarer de : gør hvad I vil, 
men vi slaar Luthers Strænge: 

»Wer nicht liebt Wein, Weib und Gesang, 
der bleibt ein Narr sein Leben lang!« 

SLUTNING. 



TRE TING. 



JYLens jeg var ung — jeg -.Wdc •:■ .v. 
hvad Verden havde herliLT! -r.::: xi - 
saa blev jeg ældre — vilde .v. 
hvor det vel til i Verden !<•.::: .i o j.ui. 
Jeg saa' den græde, sa*i" Jun le 

nu er jeg Mand: og nu vil jepf /-r^A.'r/ 

NIELS. 

(Et hjemsendt Digt). 

1 il Dig, min Dreng, ej nogen Krans, 
som Kirkegaardens Graver 
officielt nedlægger, hvor 
Spaserende forbi Dig gaar 
i Dødens Blomsterhaver! 



Du er ej død! Vi dør ej. Ven, 
fra Moder og fra Fader, 
om og forlængst vi flygted bort 
fra denne Samfunds-Livets-Tort 
paa Torve og paa Gader. 

Du var for fin, for klog, for god 
til at ta'e Part i Farcen, 
som den nu spilles her og dér 
hvor Ulve gaar i Faarcklæ'er 
og Helten er Kom parsen. 



Den grimme Død — den kan slaa til 
med sine Bølle-Næver: 
den vrister fra os ej et Skrig, 
om og vi ser det hvide Lig, 
mens Hjærtet i os bæver. 



Med oprejst Hoved vil vi staa 
og se^ hvad Præsten siger, 
og høre disse tomme Ord, 
som Dag paa Dag enstonigt fo'r 
bort over Dødens Riocr. 

Hat! ved ej Trost, den fromme Mand 
var han end noksaa ærlig 
og øved nidkær sin Metier, 
vi kan dog kun forbi ham se 
og fmde ham besværlig. 



Men kunde, vilde han en Dag 
ta'e Bladet frit fra Munden: 



saa skreg han al vor Pinsel ud 
og bragte Himlen den som Bud 
om hvad vi er i Grunden! 



Om hvordan vi med Stolthed staar 
belæsset tungt af Lænker, 
om livor vi frygtløst gaar i ' Sti-id, 
og hvor vi ler, trods Trælleslid, 
og om hvor frit vi tænker! 



156 



Det tør han ej, det vil han ej — 
nuvel, saa lad ham fare; 
Gud har ej ment med ham ret stort, 
har derfor kun til Præst ham gjort, 
til Jagthund ej — til Hare ! 



Men Du, min Dreng, som elsked Alt, 
hvad der var Liv paa Jorden: 
Alt, hvad der fløj og sprang og løb, 
selv det, som bugted sig og krøb — 
Du bedste Dreng i Norden! 

Du tappre Gut — med Hjærtet stort 
og Sjælen endnu større : 
Du har dog engang narret os, 
da Du dig selv, vort Savn tiltrods, 
fik anbragt paa det Tørre! 

Dvbt saa' Du ned i Livets Strøm 
med yngling-rene Øjne; 
det Mudder, som vi vader i, 
det gøs Du for — Du vilde fri 
dit Liv for disse Løgne. 



Fra denne »Samfundslivets« Sump, 
fra disse skidne Vande, 
den Malstrøm, sort af Hykleri, 
af Vold og Kneb — Du vilde fri 
Dig bort til lyse Strande. 



Ak, Niels, Du er da i Behold, 
vi vil ej paa Dig skænde; 
men naar vi er paa Nippet selv 
til Kvælning i vor Mudder-Elv: 
da skal et Pust vi kende! 

En Yngling-Aandes rene Pust 
paa vore Kinder blæser; 
vi ser et Smil, et Fredens Smil, 
hvori den dybe Pauses Hvil 
kamp-mødige vi læser. 



Og mer end det: vi ser en Flig 
af Fjærnheds Forliæng glide 
— med Billeder af Slægt paa Slægt, 
der kæmper uden Lænkers Vægt — 
tyst for vort Blik tilside. 



Da griber atter vi vort Spyd, 

vort Skjold, vor Skovl, vor Spade, 
og følger kamp-beredt vort Kald 
at rydde denne Augias' Stald, 
før vi vort Liv maa lade! — 

o Niels, vor Dreng, Du er ej død — 
din Skælm, se hvor Du smiler 1 
Med Blomster i din spinkle Haand 
jeg ser Dig, ser Dig i min Aand, 
mens for en Stund jeg hviler. 



Du rækker Blomster ud mod os — 
men ingen Sørgekranse: 
duft-søde Blomstersjæle smaa; 
nu kan vi til vort Arbejd gaa . . . 
hej I Skjold og Skovl og Lanse! 



-^#^ 

PROLETJRHR. 



ROT JER SAMM1^N, 

J\ot Jer sammen, rol Jer sa\\\u\en» 
tætte Rækker, fasle Mæiul, 
ikke bare rød i Kammen, 
Rødt er godt men rot jer Si\nu\\en» 
at I ej skal plaires ned I 

En for en kan de os hel de ! 
hele Rækker skyiles ej; 
ingen Tid lil os at tælle, 

rot Jer sammen — det skal gælde 
som vort Løsen for vort Liv. 



Luften har de os forpestet; 
vi vil Udvej — Væggen ud: 
Sten og Bjælker, hvad der fæsted, 
Ah skal ud — Alt, hvad der rested 
af det gamle Samfunds Skurl 

BYG OP! 



Ja — vi bygger op igen, 

flittig paa Naturens Bud: 
andre Huse, andre Stuer, 
større Broer, større Buer, 
andre, bedre Alterluer 

for en ny og bedre Gud. 

Rive ned — det gør just dCj 

som har knægtet os saa længe: 
der er Pest ved deres Penge; 
deres Vaaben — kun en Flænge, 
kun en Rift ... og se hvor længe 
vi bar Giften i vor Sjæll 

— — #- 

L O V E. 



jyLan bygger — javel — med Love 
baade Hus og Land og By; 
hil være den gamle Statsbo — 
saa længe den virker som ny! 

Da svajer de friske Kranse 
over det skinnende Tag; 
da svæTger de varme Hjærtcr 
tro til det ledende Flag. 

Men taimer at Tnskt KmnsL 
OTcr e: mosirroe: Tai:, 
o£i æ\åt:b de bankcDae Hiærtcr — 



Man bvgger paa levende Love 
baade Hus o^r Land Oij Rv; 
men Loven er til for at bn^dcs 
at der kan skabes en ny 1 

RAAD JER SELV! — 

J\aad Jer selv, I unge Mænd 
og unge friske Kvinder; 
aldrig tro paa den gamle Tekst, 
at Sandhed i Midten man finder! 



Det Daarlige findes i Midten blot, 

det klumper sig sammen om Fanen 
Dugen er falmet. Stangen er mør . , 
aaben er Rendebanen. 

Derude — vidt over Mark og Sti — 
fjærnt fra den alfare Bane, 
dér findes Maalet, dér glimter Blus, 
dér vifter den stolte Fane! 



Saa rend og spring, I unge Mænd 
og unge friske Kvinder: 
Sandheden tænder sit Højtidsblus 
paa varme, forpustede Kinder. 



-#- 

VI HAR OS LÆRT AT NØJES — 



V i har os lært at nøjes — aa, med lidt, 
vi, som er rige, blot vi ser hinanden; 
lad Bourgeois 'en tære paa sit Fedt, 

vi la'er ham tære — og vi gi'er ham Fanden! 

Slaar ikke Himlen ud sit Telt for os, 

mens vi paa Skyen ser, hvor frit den sejler? 

er jeg ej, selv lidt Klynkeri tiltrods, 

din kække Sanger og din raske Bejler? 

Hvad vil vi mer? Vi lever dette Nu : 
det friske Liv fra Haanden og i Munden; 

jeg slider Dagens tunge Slid — og Du, 

Du møder mig med Smil mod Aftenstunden. 



Lad Solen bage, og lad Regnen slaa, 
lad Bygen hælde over os en Skylle: 
m er jo Proletarer .... naa, lad gaa, 

»simpelt« er dette Liv, men aldrig sølle. 



Lad Verden slaa sin Bedsteborger- Lov 
som »Lov for Alle« op paa alle Porte: 
vi kan ej låse — vi som, med Forlov, 

kun ejer Kroppen og tilnød en Skjorte. 

Om ogsaa Skolegang var til for os, 

saa glemmes A. B. C. 'en mens man sejler. 

Fribytter er jeg — al Dressur tiltrods — 

og som Pirat til Musens Gunst jeg bejler 1 



169 



DER GJENNEMSTRØMMER MIG EN ILD. 



Ucr gennemstrømmer mig en Ild 
og frem i Sang den br}'der: 
jeg véd, at jeg kan fare vild 
og tage fejl og Bugter slaa — 
men o hvor elsker jeg de Smaa, 
med deres Liv i Lyst og Ve, 
med deres hundred Lyder 1 

At holde op for dem et Spejl 
af deres Last og Lyder: 

nej nej, langt heller tog jeg fejl 
og fremdrog deres Heltemod, 
hvormed de Livets Kamp bestod, 
den Kamp, som ej enhver kan se, 
i deres trange Gyder. 



Der gennembæver mig en Fr^^d 
og ud i Ild den br\^der : 
jeg véd, min Sang kan slaa til Lyd 
og mangt et aabent Øre faa 
for dem, jeg elsker, for de Smaa, 
med Bristen, som enhver kan se, 
og med de skjulte Dyder! 



Det er min Ungdoms egen Ild, 
som frem i Sang nu br}"der: 

lien, ved jeg, kan ej fare vild 
og tage fejl og Bugter slaa — 
thi jeg er Et med disse Smaa, 
jeg deler deres Lyst og Ve 
og deres hundred Lyder 1 

FINIS! 

Vjg naar jeg engang skal puttes i Jord 

— jeg haaber det varer ret længe — 
saa ligger jeg dér med mit Renommé 

og uden en Styvers Penge. 

Og saa vil der rundt om min Baare staa 

— foruden Familje og Venner — 

i hundredvis af fattige Folk, 

hvem ingen »personligt« kender. 



Hvad har jeg da gjort, at de møder dér 
saa mandstærk i Kirkegaardshaven 

og lader en halv Dags Løn gaa i Løb — 
for at følge en Digter til Graven? 



Positivt har jeg kun lidet gjort, 

jeg har jo kun brugt min Stemme 

og sunget saadan — at de »pæne« Folk 
har valgt at holde sig hjemme. 



Men skal der rejses en Sten mig engang 
derude i Kirkegaardshaven, 

saa blir det ej dcfij jeg kastede paa 
det fattige Følge om Graven. 

Thi kunde jeg selv ikke skaffe Brød 
for alle de hungrende Munde: 

min Sang har dog smæltet til Tider kanhænds 
en Sten, som skaffe det kunde 1 

TIL DE »UNGE« IBLANDT OS. 



i er de unge — I skal pege frem. 

Oho I 
I kan ej — eller I er bange. 
I burde skrevet disse Sange — 

nu kan I læse dem I 

